Suvestinė redakcija nuo 2024-07-11 iki 2025-02-05

Įsakymas paskelbtas: TAR 2018-08-31, i. k. 2018-13713

Nauja redakcija nuo 2024-07-11:

Nr. A1-470, 2024-07-10, paskelbta TAR 2024-07-10, i. k. 2024-12838

LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS

DĖL FINANSINĖS PASKATOS PIRMĄJĮ BŪSTĄ ĮSIGYJANČIOMS JAUNOMS ŠEIMOMS TEIKIMO ORGANIZAVIMO TVARKOS APRAŠO PATVIRTINIMO

2018 m. rugpjūčio 30 d. Nr. A1-448

Vilnius

Vadovaudamasis Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymo 3 straipsnio 1 dalimi, 4 straipsnio 2 dalimi, 5 straipsnio 1 dalies 1 punktu ir 6 straipsnio 1 dalimi,

T v i r t i n u Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašą (pridedama).

Socialinės apsaugos ir darbo ministras	Linas Kukuraitis

Patvirtinta

Lietuvos Respublikos socialinės

apsaugos ir darbo ministro

2018 m. rugpjūčio 30 d. įsakymu Nr. A1-448

(Lietuvos Respublikos socialinės

apsaugos ir darbo ministro

2020 m. balandžio 6 d. įsakymo Nr. A1-291

redakcija)

FINANSINĖS PASKATOS PIRMĄJĮ BŪSTĄ ĮSIGYJANČIOMS JAUNOMS ŠEIMOMS TEIKIMO ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašas (toliau – Aprašas) nustato jaunų šeimų, pageidaujančių gauti finansinę paskatą pirmąjį būstą įsigyjančioms jaunoms šeimoms pagal Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymą (toliau – finansinė paskata), prašymų dėl teisės į finansinę paskatą patvirtinimo (Aprašo 1 priedas) (toliau – Prašymas) pateikimo, jų nagrinėjimo, pažymų, patvirtinančių jaunų šeimų teisę į finansinę paskatą pirmąjį būstą įsigyjančioms jaunoms šeimoms (Aprašo 2 priedas) (toliau – pažyma), suformavimo, subsidijų būsto kredito daliai apmokėti arba jaunos šeimos prašymu – pradiniam įnašui padengti (toliau – subsidija), finansinės paramos apskaitos, pervedimo ir subsidijų grąžinimo tvarką.

2. Apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Finansinės paskatos pirmąjį būstą įsigyjančioms jaunoms šeimoms įstatyme (toliau – Įstatymas), Lietuvos Respublikos su nekilnojamuoju turtu susijusio kredito įstatyme, Lietuvos Respublikos paramos būstui įsigyti ar išsinuomoti įstatyme, Lietuvos Respublikos sveikatos priežiūros įstaigų įstatyme ir Lietuvos Respublikos valstybės informacinių išteklių valdymo įstatyme.

Punkto pakeitimai:

Nr. A1-470, 2024-07-10, paskelbta TAR 2024-07-10, i. k. 2024-12838

II SKYRIUS

PRAŠYMŲ PATEIKIMAS

3. Jauna šeima, pageidaujanti gauti finansinę paskatą, kreipiasi į savivaldybės, kurios teritorijoje ketina įsigyti pirmąjį būstą, administraciją (toliau – savivaldybės administracija), pateikdama Prašymą ir Prašyme nurodytus dokumentus ar patvirtintas jų kopijas (kaip nurodyta Aprašo 7 punkte) (toliau ‒ papildomi dokumentai), o savivaldybės administracija pagal prašymą ir (ar) duomenų teikimo sutartį registruose, valstybės informacinėse sistemose esančius dokumentus ir (ar) duomenis, kurių reikia nustatant jaunų šeimų teisę į finansinę paskatą, gauna iš valstybės ir savivaldybės institucijų, įstaigų, įmonių bei organizacijų:

Punkto pakeitimai:

Nr. A1-470, 2024-07-10, paskelbta TAR 2024-07-10, i. k. 2024-12838

3.1. Nekilnojamojo turto registro informaciją apie kiekvieno jaunos šeimos nario nuosavybės teise turimą ir (ar) turėtą būstą (savivaldybės administracijos gaunamą iš Nekilnojamojo turto registro);

3.2. jaunos šeimos turto deklaracijų už kalendorinius metus arba kiekvieno jaunos šeimos nario gyventojo turto deklaracijos už kalendorinius metus, jei jauna šeima kalendoriniais metais dar nebuvo sukurta, kopijas (savivaldybės administracijos gaunamas iš Valstybinės mokesčių inspekcijos prie Lietuvos Respublikos finansų ministerijos);

3.3. dokumentus ir duomenis, patvirtinančius, kad motina arba tėvas, globėjas (rūpintojas) vieni augina vaiką (-us) ir (ar) vaiką (-us), kuriam (-iems) nustatyta nuolatinė globa (santuokos nutraukimo data, sutuoktinio ar vaiko (-ų) motinos arba tėvo mirties data), (savivaldybės administracijos gaunamus iš Lietuvos Respublikos gyventojų registro; įsiteisėjusį teismo sprendimą (-us) dėl sutuoktinių gyvenimo skyrium ir (ar) vaiko (-ų) gyvenamosios vietos nustatymo kartu su Prašymu pateikia Aprašo 4 punkte nurodytas pareiškėjas);

3.4. vaiko (-ų) gimimo faktą patvirtinančius duomenis (vaiko gimimo data savivaldybės administracijos gaunama iš Lietuvos Respublikos gyventojų registro) arba dokumentus (asmens sveikatos priežiūros įstaigos sudarytą vaiko gimimo pažymėjimą arba vaiko gimimo liudijimą), jei Lietuvos Respublikos gyventojų registrui šie duomenys nepateikti (kartu su Prašymu juos pateikia Aprašo 4 punkte nurodytas pareiškėjas);

3.5. įsiteisėjusį teismo sprendimą įvaikinti (kartu su Prašymu jį pateikia Aprašo 4 punkte nurodytas pareiškėjas);

3.6. įsiteisėjusį teismo sprendimą dėl nuolatinės globos (rūpybos) nustatymo (kartu su Prašymu jį pateikia Aprašo 4 punkte nurodytas pareiškėjas);

3.7. atstovavimą patvirtinantį dokumentą (įgaliojimą, sutartį) (kartu su Prašymu jį pateikia Aprašo 4 punkte nurodyto pareiškėjo atstovas, jei jis teikia Prašymą);

3.8. institucijos, atliekančios statinio ekspertizę, išvadą, kad nuosavybės teise turimas / turėtas būstas yra / buvo netinkamas gyventi (rekonstruojant nuosavybės teise turimą būstą, projektuotojo išvadą, kad nuosavybės teise turimas / turėtas būstas yra / buvo netinkamas gyventi), išskyrus atvejus, kai nuosavybės teise turimas / turėtas būstas, Nekilnojamojo turto kadastro duomenimis, yra / buvo fiziškai nusidėvėjęs daugiau kaip 60 procentų (kartu su Prašymu ją pateikia Aprašo 4 punkte nurodytas pareiškėjas; duomenis apie būsto nusidėvėjimą savivaldybės administracija gauna iš Nekilnojamojo turto registro);

3.9. statybą leidžiantį dokumentą, nurodytą Lietuvos Respublikos statybos įstatymo 27 straipsnyje, jeigu būsto kreditas pirmajam būstui įsigyti imamas būstui statyti (savivaldybės administracijos gaunamą iš Lietuvos Respublikos statybos leidimų ir statybos valstybinės priežiūros informacinės sistemos „Infostatyba“; jei statybą leidžiantis dokumentas neįregistruotas minėtoje sistemoje, kartu su Prašymu jį pateikia Aprašo 4 punkte nurodytas pareiškėjas).

4. Prašyme nurodomi šie asmens duomenys: Prašymą pateikusio asmens (toliau – pareiškėjas) vardas, pavardė, asmens kodas, deklaruotos gyvenamosios vietos adresas arba savivaldybė, jei asmuo įtrauktas į gyvenamosios vietos nedeklaravusių asmenų apskaitą, faktinės gyvenamosios vietos adresas, telefono ryšio numeris ir elektroninio pašto adresas bei jo šeimos nario (-ių) vardas (-ai), pavardė (-ės), asmens kodas (-ai) arba gimimo data (-os) ir ryšys su pareiškėju.

5. Prašymą ir, jeigu reikia, papildomus dokumentus savivaldybės administracijai pateikia vienas iš sutuoktinių, arba motina, arba tėvas, vieni auginantys vaiką (-us) ar vaiką (-us),
kuriam (-iems) nustatyta nuolatinė globa (rūpyba), arba jaunos šeimos įgaliotas atstovas.

6. Prašymas ir, jeigu reikia, papildomi dokumentai gali būti pateikti tiesiogiai raštu atvykus į savivaldybės administraciją, atsiųsti registruotu laišku arba elektroniniu būdu. Pareiškėjas, pateikdamas Prašymą elektroniniu būdu, Prašymo formą pildo Socialinės paramos šeimai informacinėje sistemoje (toliau – SPIS).

7. Pareiškėjas kartu su Prašymu savivaldybės administracijai pateikia asmens tapatybę patvirtinantį dokumentą (pasą, asmens tapatybės kortelę arba ilgalaikio gyventojo leidimą gyventi), išskyrus atvejus, kai Prašymas pateikiamas elektroniniu būdu, jeigu valstybės elektroninės valdžios sistemoje teikiama tokios rūšies elektroninė paslauga. Savivaldybės administracija, įsitikinusi tiesiogiai savivaldybės administracijai Prašymą teikiančio asmens tapatybe, asmens tapatybę patvirtinantį dokumentą grąžina jį pateikusiam asmeniui, asmens tapatybę patvirtinančio dokumento kopija nedaroma. Jeigu Prašymas siunčiamas registruotu laišku, kartu teikiama patvirtinta asmens tapatybę patvirtinančio dokumento kopija.

Jeigu Prašymą tiesiogiai raštu savivaldybės administracijai teikiantis asmuo kartu su Prašymu pateikia dokumento originalą, Prašymą priėmęs savivaldybės administracijos darbuotojas padaro šio dokumento kopiją, o originalą grąžina jį pateikusiam asmeniui. Jeigu Prašymas teikiamas registruotu laišku arba elektroniniu būdu, teikiamos teisės aktų nustatyta tvarka patvirtintos dokumentų kopijos.

8. Savivaldybės administracija ne elektroniniu būdu gautą Prašymą ir papildomus dokumentus, jeigu juos reikia pateikti, tą pačią dieną registruoja savivaldybės administracijoje ir išduoda (arba išsiunčia) pranešimą, kad juos gavo.

9. Jeigu Prašymas teikiamas elektroniniu būdu, jo pateikimo data laikoma diena ir laikas, kai Prašymas ir papildomi dokumentai, jeigu juos reikia pateikti, užregistruojami SPIS. Jeigu Prašymas teikiamas ne elektroniniu būdu, jo pateikimo data laikoma diena ir laikas, kai savivaldybės administracija Prašymą ir papildomus dokumentus, jeigu juos reikia pateikti, užregistruoja SPIS.

10. Aprašo 9 punkte nustatytu metu SPIS automatiškai, jeigu yra pakankamai atitinkamų metų Lietuvos Respublikos valstybės biudžeto asignavimų finansinei paskatai teikti, jaunai šeimai rezervuojama lėšų subsidijai gauti suma, apskaičiuota nuo 87 tūkstančių eurų sumos.

11. Jauna šeima, gavusi Įstatymo 3 straipsnio 1 dalyje nustatyto dydžio subsidiją ir įgijusi teisę į didesnę Įstatymo 3 straipsnio 1 dalyje nustatytą subsidiją (toliau – papildoma subsidija), dėl papildomos subsidijos suteikimo kreipiasi į savivaldybės, kurios teritorijoje įsigijo pirmąjį būstą, administraciją šiame skyriuje nustatyta tvarka.

12. Pareiškėjas iki subsidijos išmokėjimo dienos gali atsisakyti pateikto Prašymo. Elektroniniu būdu pateikto Prašymo pareiškėjas atsisako per SPIS. Prašymą, pateiktą tiesiogiai raštu, atvykus į savivaldybės administraciją, arba atsiųstą registruotu laišku, SPIS panaikina savivaldybės administracijos darbuotojas, esant raštu pateiktam pareiškėjo prašymui atsisakyti pateikto Prašymo. Prašyme atsisakyti pateikto Prašymo nurodomi šie pareiškėjo duomenys: vardas, pavardė, asmens kodas.

III SKYRIUS

PRAŠYMŲ NAGRINĖJIMAS

13. Apie tai, kad elektroniniu būdu teikiamas Prašymas užregistruotas SPIS, elektroniniu paštu SPIS automatiškai informuoja atsakingą savivaldybės administracijos darbuotoją ir jo tiesioginį vadovą. Savivaldybės administracijos darbuotojas, elektroniniu paštu gavęs informaciją, kad SPIS užregistruotas elektroniniu būdu pateiktas Prašymas, SPIS pažymi, jog Prašymas nagrinėjamas. Savivaldybės administracijos darbuotojas, ne elektroniniu būdu gautą Prašymą užregistravęs SPIS, pažymi, kad Prašymas nagrinėjamas.

14. Savivaldybės administracija ne elektroniniu būdu gautą Prašymą ir prie jo pridėtus papildomus dokumentus, jeigu juos reikia pateikti, registruoja SPIS ne vėliau kaip kitą darbo dieną nuo jų užregistravimo savivaldybės administracijoje dienos. Apie tai Prašyme nurodytu būdu informuojamas pareiškėjas, nurodant Prašymo ir papildomų dokumentų, jeigu juos reikia pateikti, užregistravimo SPIS dieną ir laiką. Elektroniniu būdu gautas Prašymas registruojamas ir tvarkomas Lietuvos vyriausiojo archyvaro nustatyta tvarka.

15. Prašymai savivaldybės administracijoje nagrinėjami laikantis eiliškumo pagal jų pateikimo datą.

16. Savivaldybės administracija ne vėliau kaip per 10 darbo dienų nuo Prašymo pateikimo datos išnagrinėja gautą pareiškėjo Prašymą ir:

16.1. nustačiusi, kad jauna šeima turi teisę į finansinę paskatą ir yra pakankamai tų metų valstybės biudžeto asignavimų finansinei paskatai teikti, SPIS suformuoja pareiškėjui pažymą;

16.2. nustačiusi, kad jauna šeima turi teisę į finansinę paskatą, bet yra panaudoti visi tų metų valstybės biudžeto asignavimai finansinei paskatai teikti, atsisako suformuoti pažymą ir pareiškėjo šeimą įrašo į jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąrašą (sąraše nurodomas pareiškėjo vardas, pavardė, asmens kodas, šeimos narių skaičius);

16.3. nustačiusi, kad jauna šeima neturi teisės į finansinę paskatą, Prašymą atmeta.

17. Pareiškėjas, kuriam savivaldybės administracija suformavo pažymą, iki jos aktyvavimo kredito įstaigoje dienos turi teisę tikslinti Prašymo, kurį išnagrinėjusi savivaldybės administracija suformavo pažymą, 2, 3 ir 5 punktuose nurodytus duomenis. Patikslintą Prašymą savivaldybės administracija nagrinėja šiame skyriuje nustatyta tvarka, o jaunai šeimai rezervuota lėšų subsidijai gauti suma lieka rezervuota tol, kol jaunai šeimai suformuojama nauja pažyma arba atsisakoma ją suformuoti. Jeigu Prašymas buvo pateiktas elektroniniu būdu, pareiškėjas Prašymą tikslina SPIS. Apie tai elektroniniu paštu SPIS automatiškai informuoja atsakingą savivaldybės administracijos darbuotoją ir jo tiesioginį vadovą. Jeigu Prašymas buvo pateiktas ne elektroniniu būdu, pareiškėjas patikslintą Prašymą pateikia tiesiogiai raštu savivaldybės administracijai arba atsiunčia registruotu laišku.

Punkto pakeitimai:

Nr. A1-470, 2024-07-10, paskelbta TAR 2024-07-10, i. k. 2024-12838

18. Pareiškėjas apie Prašymo nagrinėjimo rezultatus ne vėliau kaip kitą darbo dieną po Prašymo išnagrinėjimo dienos informuojamas Prašyme nurodytu būdu. Jeigu pareiškėjas informuojamas apie suformuotą pažymą, kartu pateikiamas kredito davėjų, kurie su Socialinių paslaugų priežiūros departamentu prie Socialinės apsaugos ir darbo ministerijos (toliau – Departamentas) yra sudarę sutartis dėl būsto kredito pirmajam būstui įsigyti teikimo (subsidijų finansavimo) tvarkos (toliau – kredito davėjai), sąrašas ir pranešama, kad, per keturis mėnesius nuo pažymos aktyvavimo SPIS jaunai šeimai su kredito davėju nesudarius kreditavimo sutarties, lėšų subsidijai gauti sumos rezervavimas SPIS automatiškai nustoja galioti.

Jeigu pareiškėjas informuojamas, kad jam atsisakoma suformuoti pažymą arba kad jo Prašymas yra atmestas, nurodomos tokio sprendimo priežastys. Jei atsisakoma suformuoti pažymą, nes panaudoti visi atitinkamų metų valstybės biudžeto asignavimai finansinei paskatai teikti, pareiškėjas informuojamas apie tai, kad jo šeima įrašoma į jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąrašą, ir apie pareigą iki kitų metų sausio 15 d. atnaujinti Prašymą, patikslinant jame nurodytus duomenis, arba SPIS patvirtinti, kad Prašymo duomenys nepasikeitę. Kartu pareiškėjas informuojamas, kad Prašymą turi atnaujinti ir tais atvejais, jei pasikeičia duomenys apie pareiškėjo šeimos sudėtį ar (ir) įsigyjamą būstą.

TAR pastaba. 18 punkto nuostatos tiek, kiek jos susijusios su sutarčių dėl būsto kredito pirmajam būstui įsigyti teikimo (subsidijų finansavimo) tvarkos tarp Socialinių paslaugų priežiūros departamento prie Socialinės apsaugos ir darbo ministerijos ir kredito davėjų sudarymu, įsigalioja 2020 m. gegužės 1 d.

19. Pareiškėjas, kurio šeima įrašyta į jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąrašą, iki einamųjų metų gruodžio 31 d. per SPIS automatiškai informuojamas apie tai, kad iki kitų metų sausio 15 d. privalo atnaujinti Prašymą, patikslindamas jame nurodytus duomenis, arba SPIS patvirtinti, kad Prašymo duomenys nepasikeitę.

20. Aprašo 19 punkte nustatytu atveju savivaldybės administracija Prašymus, laikydamasi eiliškumo, šiame skyriuje nustatyta tvarka pakartotinai nagrinėja kitais kalendoriniais metais, jeigu pareiškėjas iki tų kalendorinių metų sausio 15 d. atnaujina Prašymą, patikslindamas jame nurodytus duomenis, arba SPIS patvirtina, kad Prašymo duomenys nepasikeitę.

21. Jeigu pareiškėjas, pasibaigus Aprašo 20 punkte nustatytam terminui, neatnaujina Prašymo – nepatikslina jame nurodytų duomenų arba SPIS nepatvirtina, kad Prašymo duomenys nepasikeitę, pareiškėjo šeima automatiškai išbraukiama iš jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąrašo. Apie tai, kad pareiškėjo šeima išbraukta iš jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąrašo, pareiškėjas, nurodant išbraukimo priežastis, informuojamas Prašyme nurodytu būdu.

22. Savivaldybės administracija gautą pareiškėjo Prašymą, kuriame prašoma suteikti papildomą subsidiją, išnagrinėja ir Aprašo 16 punkte nustatyta tvarka SPIS suformuoja pažymą arba atsisako ją suformuoti. Savivaldybės administracijos suformuotos pažymos galiojimo laikotarpiu jauna šeima turi kreiptis į kredito davėją, suteikusį būsto kreditą, kuris SPIS aktyvuoja savivaldybės administracijos suformuotą pažymą. Jei savivaldybės administracija atsisako pareiškėjui suformuoti pažymą, nes panaudoti visi atitinkamų metų valstybės biudžeto asignavimai finansinei paskatai teikti, pareiškėjo šeima įrašoma į jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąrašą pirmumo tvarka. Jeigu pareiškėjų, pateikusių Prašymą, kuriame prašoma suteikti papildomą subsidiją, yra daugiau nei vienas, jie įrašomi į minėtą sąrašą pirmumo tvarka pagal Prašymo pateikimo datą.

23. Pareiškėjas apie priimtą sprendimą dėl teisės į papildomą subsidiją ne vėliau kaip kitą darbo dieną po to, kai buvo priimtas sprendimas, informuojamas Prašyme nurodytu būdu.

IV SKYRIUS

SUBSIDIJŲ IR FINANSINĖS PARAMOS APSKAITA

24. Atitinkamų metų valstybės biudžeto asignavimai finansinei paskatai (subsidijoms) teikti įtraukiami į apskaitą SPIS.

25. Kredito davėjas, gavęs rašytinį jaunos šeimos, kuriai savivaldybės administracija SPIS suformavo pažymą, prašymą aktyvuoti pažymą, ją aktyvuoja SPIS. Kredito davėjui SPIS aktyvavus pažymą, joje nurodyto dydžio lėšų subsidijai gauti sumos rezervavimas automatiškai pratęsiamas derybų su kreditų davėjais laikotarpiui iki tol, kol jauna šeima su kredito davėju sudaro sutartį dėl būsto kredito pirmajam būstui įsigyti (toliau – kreditavimo sutartis), bet ne ilgiau kaip keturiems mėnesiams nuo pažymos aktyvavimo SPIS dienos. Jeigu jauna šeima kreipiasi dėl būsto kredito pirmajam būstui statyti arba būstui pirkti ir statyti, kredito davėjas SPIS suveda lėšų subsidijai gauti sumą pagal statybos projekto sąmatoje nurodytą išlaidų sumą, kartu nurodydamas statybos užbaigimo datą. Jaunai šeimai priklausančios lėšų subsidijai gauti sumos rezervavimas automatiškai atšaukiamas iki statybos užbaigimo metų, o lėšų subsidijai gauti sumą SPIS automatiškai rezervuoja statybos užbaigimo metais. Jei projekto sąmatoje nurodyta išlaidų suma yra didesnė kaip 87 tūkstančiai eurų, lėšų subsidijai gauti suma skaičiuojama nuo 87 tūkstančių eurų sumos. Jei būsto statybų metu prašoma suteikti papildomą subsidiją, kredito davėjui SPIS aktyvavus pažymą, jaunai šeimai priklausanti lėšų papildomai subsidijai gauti suma, apskaičiuota Įstatymo 3 straipsnio 5 dalyje nustatyta tvarka, automatiškai rezervuojama statybos užbaigimo metais. Kredito davėjas, gavęs informaciją, kad statybos užbaigimo data pakeista (nurodyta nauja statybos užbaigimo data), ne vėliau kaip per 5 darbo dienas nuo šios informacijos gavimo dienos SPIS pakeičia statybos užbaigimo datą.

Jauna šeima, imanti būsto kreditą pirmajam būstui pirkti arba būstui pirkti ir statyti, iki kreditavimo sutarties sudarymo dienos kredito davėjui, su kuriuo sudaro kreditavimo sutartį, privalo pateikti valstybės įmonės Registrų centro Gyventojų registro departamento pažymą, patvirtinančią, kad jaunos šeimos nariai nėra susiję artimos giminystės ryšiais su asmeniu, iš kurio perkamas būstas. Jeigu pateiktoje pažymoje nurodoma, kad jaunos šeimos nariai su asmeniu, iš kurio perkamas būstas, susiję artimos giminystės ryšiais, kreditavimo sutartis nesudaroma.

26. Kredito davėjas, aktyvavęs pažymą SPIS, ne vėliau kaip per 3 darbo dienas nuo jos aktyvavimo dienos apie tai informuoja Departamentą per SPIS (informuodamas nurodo pareiškėjo vardą, pavardę ir pažymos numerį). Jei nėra galimybės apie tai informuoti per SPIS, kredito davėjas informuoja Departamentą su Departamentu sudarytoje sutartyje dėl būsto kredito pirmajam būstui įsigyti teikimo (subsidijų finansavimo) tvarkos nurodytu elektroninio pašto adresu. Atsiradus galimybei, kredito davėjas minėtą informaciją pateikia ir SPIS.

Punkto pakeitimai:

Nr. A1-470, 2024-07-10, paskelbta TAR 2024-07-10, i. k. 2024-12838

27. Jeigu per keturis mėnesius nuo pažymos aktyvavimo SPIS dienos jauna šeima su kredito davėju nesudaro kreditavimo sutarties, lėšų subsidijai gauti sumos rezervavimas SPIS automatiškai nustoja galioti.

Kredito davėjui aktyvavus pažymą SPIS, lėšų subsidijai gauti rezervavimo laikotarpiu gali būti tikslinamas SPIS nurodytas įsigyjamo būsto adresas, jeigu Prašyme nurodytas įsigyjamo būsto ir faktiškai įsigyjamo būsto adresai nesutampa. Tokiu atveju pareiškėjas tiesiogiai raštu, atvykęs į savivaldybės administraciją, registruotu laišku arba elektroniniu būdu gali kreiptis į savivaldybės administraciją su laisvos formos prašymu tikslinti SPIS įsigyjamo būsto adresą (kreipiantis nurodomas pareiškėjo vardas, pavardė, asmens kodas ir patikslintas įsigyjamo būsto adresas). Savivaldybės administracija, gavusi minėtą prašymą ir išnagrinėjusi jį teisės aktų nustatyta tvarka, tenkina jį, esant visoms šioms sąlygoms:

27.1. pareiškėjo prašyme tikslinti SPIS įsigyjamo būsto adresą nurodytas faktiškai įsigyjamo būsto adresas pagal Prašymo pateikimo datą patenka į Įstatymo 5 straipsnio 1 dalies 3 punkte apibrėžtą regioną;

27.2. Prašyme nurodyto būsto pareiškėjas nebegali įsigyti dėl nuo jo nepriklausančių aplinkybių arba dėl pildant Prašymą padarytos techninės ar korektūros klaidos, dėl kurios Prašyme nurodytas įsigyjamo būsto ir faktiškai įsigyjamo būsto adresas nesutampa;

27.3. pareiškėjas, dėl įsigyjamo būsto adreso patikslinimo atsisakydamas pateikto Prašymo ir teikdamas Prašymą iš naujo, nebeatitiktų jaunos šeimos sąvokos pagal Įstatymo 2 straipsnio 2 dalį.

Savivaldybės administracijai priėmus sprendimą tenkinti minėtą prašymą, savivaldybės administracijos darbuotojas patikslina pareiškėjo pateiktame Prašyme įsigyjamo būsto adresą SPIS.

28. Kredito davėjas apie priimtą sprendimą dėl būsto kredito suteikimo ar atsisakymo jį suteikti ne vėliau kaip per 3 darbo dienas nuo šio sprendimo priėmimo dienos informuoja Departamentą per SPIS, nurodydamas pareiškėjo vardą, pavardę, pažymos numerį ir atsisakymo suteikti būsto kreditą priežastis, jeigu jis atsisakė suteikti būsto kreditą. Jei nėra galimybės apie tai informuoti per SPIS, kredito davėjas informuoja Departamentą su Departamentu sudarytoje sutartyje dėl būsto kredito pirmajam būstui įsigyti teikimo (subsidijų finansavimo) tvarkos nurodytu elektroninio pašto adresu. Atsiradus galimybei, kredito davėjas minėtą informaciją pateikia ir SPIS.

Punkto pakeitimai:

Nr. A1-470, 2024-07-10, paskelbta TAR 2024-07-10, i. k. 2024-12838

29. Jaunai šeimai pasirašius kreditavimo sutartį, kai būsto kreditas suteikiamas pirmajam būstui pirkti, kredito davėjas ne vėliau kaip iki einamojo mėnesio paskutinės darbo dienos SPIS suveda jaunos šeimos kreditavimo sutarties pasirašymo datą ir šioje sutartyje nurodytą būsto kredito dydį, patikslina lėšų subsidijai gauti sumą pagal suteiktą būsto kreditą ir suveda duomenis apie nepriklausomo turto vertintojo nustatytą įsigyjamo būsto vertę eurais.

Kredito davėjas ne vėliau kaip iki kito mėnesio 10 dienos po to, kai išmokėtas būsto kreditas, SPIS pažymi būsto kredito išmokėjimo datą.

30. Jaunai šeimai pasirašius kreditavimo sutartį, kai būsto kreditas suteikiamas pirmajam būstui statyti, kredito davėjas ne vėliau kaip iki einamojo mėnesio paskutinės darbo dienos SPIS suveda jaunos šeimos kreditavimo sutarties pasirašymo datą ir šioje sutartyje nurodytą būsto kredito dydį.

Užbaigus būsto statybas teisės aktų nustatyta tvarka, kredito davėjas ne vėliau kaip iki kito mėnesio 10 dienos po Statybos įstatymo 28 straipsnyje nurodytų dokumentų (teikiamos dokumentų kopijos), įrodančių, kad būsto statybos užbaigtos, gavimo dienos SPIS suveda jaunai šeimai išmokėto kredito sumą, patikslina lėšų subsidijai gauti sumą pagal suteiktą būsto kreditą ir pagal paskutinę pateiktą turto vertinimo ataskaitą suveda duomenis apie nepriklausomo turto vertintojo nustatytą būsto vertę eurais. Jeigu prašoma suteikti papildomą subsidiją, užbaigus būsto statybas, lėšų subsidijai gauti suma ir lėšų papildomai subsidijai gauti suma SPIS gali būti suvedama kartu.

31. Jeigu jauna šeima, gavusi subsidiją, siekia gauti savivaldybės ir (ar) pelno siekiančio juridinio asmens siūlomą finansinę paramą būsto kredito daliai apmokėti (toliau – finansinė parama), ji Aprašo 6 punkte nurodytais būdais kreipiasi į savivaldybės, kurios teritorijoje įsigijo būstą, administraciją su nustatytos formos prašymu išduoti pažymą dėl finansinės paramos (Aprašo 10 priedas) (toliau – prašymas dėl finansinės paramos). Prašyme dėl finansinės paramos nurodomi šie asmens duomenys: prašymą dėl finansinės paramos pateikusio asmens vardas, pavardė, asmens kodas, deklaruotos gyvenamosios vietos adresas arba savivaldybė, jei asmuo įtrauktas į gyvenamosios vietos nedeklaravusių asmenų apskaitą, faktinės gyvenamosios vietos adresas, telefono ryšio numeris ir elektroninio pašto adresas. Savivaldybės administracija prašymą dėl finansinės paramos išnagrinėja per Aprašo 16 punkte nustatytą terminą. SPIS suvedama prašyme dėl finansinės paramos nurodyta finansinės paramos suma. SPIS automatiškai nustato, ar finansinės paskatos ir finansinės paramos suma neviršija Įstatymo 4 straipsnio 3 dalyje nustatyto dydžio, ir suformuoja nustatytos formos pažymą dėl finansinės paramos (Aprašo 11 priedas), kurią savivaldybės administracija perduoda jaunai šeimai ne vėliau kaip kitą darbo dieną po jos suformavimo dienos prašyme dėl finansinės paramos nurodytu būdu.

32. Pažymos dėl finansinės paramos galiojimo laikotarpis – keturi mėnesiai, per kurį ji gali būti pateikiama finansinę paramą siūlančiam suteikti subjektui ir jos pagrindu gali būti išmokama finansinė parama. Jei finansinės paramos teikėjas – savivaldybė, pažymą dėl finansinės paramos suformavęs savivaldybės struktūrinis padalinys per 1 darbo dieną šią pažymą (skaitmeninę jos kopiją) elektroniniu būdu pateikia už finansinės paramos teikimą atsakingam savivaldybės struktūriniam padaliniui. Naujas prašymas dėl finansinės paramos ir (ar) dėl papildomos subsidijos gali būti teikiamas, pasibaigus pažymos dėl finansinės paramos galiojimo laikotarpiui.

33. Pažymos dėl finansinės paramos galiojimo laikotarpiu kredito davėjas, gavęs jaunos šeimos prašymą pateikti informaciją dėl finansinės paramos lėšų pervedimo (prašyme nurodomas pareiškėjo vardas, pavardė ir kita kredito davėjo prašoma nurodyti informacija), ne vėliau kaip per 5 darbo dienas nuo šio prašymo gavimo dienos pateikia jaunai šeimai informaciją dėl finansinės paramos lėšų pervedimo (kredito davėjo sąskaitą ir mokėjimo paskirtyje nurodytiną informaciją). Finansinės paramos teikėjui pervedus finansinės paramos lėšas į kredito davėjo sąskaitą, kurią nurodo jauna šeima pagal kredito davėjo pateiktą šiame punkte nurodytą informaciją, kredito davėjas ne vėliau kaip per 5 darbo dienas po to, kai šios lėšos buvo pervestos, SPIS suveda gautos finansinės paramos sumą.

34. Jaunai šeimai pateikus prašymą suteikti papildomą subsidiją ir savivaldybės administracijai suformavus pažymą SPIS, kredito davėjas, aktyvavęs pažymą Aprašo 22 punkte nustatyta tvarka, ne vėliau kaip per 20 darbo dienų nuo pažymos aktyvavimo dienos apskaičiuoja lėšų papildomai subsidijai gauti sumą Įstatymo 3 straipsnio 5 dalyje nustatyta tvarka ir šią sumą suveda SPIS. Tuo atveju, kai jauna šeima gavo finansinę paramą, SPIS automatiškai nustato, ar finansinės paskatos ir finansinės paramos suma, įskaitant lėšų papildomai subsidijai gauti sumą, neviršija Įstatymo 4 straipsnio 3 dalyje nustatyto dydžio. Jeigu minėtas dydis viršijamas, apie tai pažymima SPIS ir papildoma subsidija nėra išmokama. Kredito davėjas informuoja pareiškėją apie neišmokėtiną papildomą subsidiją ne vėliau kaip kitą darbo dieną nuo šių duomenų SPIS atsiradimo dienos kreipimesi į kredito davėją nurodytu būdu.

35. Išmokėjus subsidiją Įstatymo 3 straipsnio 6 dalyje nustatytu laikotarpiu ar apmokėjus jaunos šeimos būsto kredito dalį finansinės paramos lėšomis, kredito davėjas ne vėliau kaip per 5 darbo dienas nuo šių lėšų pervedimo dienos informuoja jauną šeimą apie tai, kad pervestos subsidijos ar finansinės paramos lėšos įskaitomos kredito daliai dengti, raštu arba elektroniniu būdu (pavyzdžiui, interneto banke jaunai šeimai gali būti pateikiamas atnaujintas kredito grąžinimo grafikas).

36. Departamentas pagal kredito davėjo SPIS pateiktus duomenis, kuriuos kredito davėjas turi pateikti iki einamojo mėnesio 10 dienos, SPIS suformuoja nustatytos formos paraišką kredito davėjui pervesti lėšas, reikalingas subsidijoms apmokėti už praėjusį mėnesį (Aprašo 3 priedas), ir ją pateikia Nacionaliniam bendrųjų funkcijų centrui ne vėliau kaip iki einamojo mėnesio 20 dienos.

TAR pastaba. 36 punkto nuostatos įsigalioja 2020 m. gegužės 1 d.

37. Kredito davėjui SPIS patikslinus subsidijos sumą pagal jaunai šeimai suteiktą būsto kreditą ir atsižvelgus į atitinkamų metų valstybės biudžeto asignavimus finansinei paskatai teikti, atsiradus lėšų tais pačiais kalendoriniais metais suteikti finansinę paskatą, kitai jaunai šeimai finansinė paskata teikiama laikantis eiliškumo pagal Prašymo pateikimo datą, išskyrus atvejus, kai prašoma suteikti papildomą subsidiją ir finansinė paskata teikiama pirmumo tvarka. Apie galimybę nagrinėti Prašymą, atsiradus lėšų, elektroniniu paštu per SPIS informuojamas savivaldybės, kuriai adresuotas Prašymas, jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąraše esantis pirmas administracijos darbuotojas ir jo tiesioginis vadovas (informuojant nurodoma, kad atsirado lėšų ir galima formuoti pažymas).

38. Jaunai šeimai, gavusiai finansinę paskatą, pakeitus kredito davėją ir informavus naują kredito davėją apie tai, kad būsto kreditas kitoje kredito įstaigoje yra suteiktas pasinaudojant finansine paskata, naujas kredito davėjas ne vėliau kaip per 3 darbo dienas nuo su jauna šeima sudarytos kreditavimo sutarties sudarymo dienos SPIS suveda pasikeitusius subsidijų apskaitai reikalingus duomenis: naujo kredito davėjo pavadinimą ir su jauna šeima sudarytos kreditavimo sutarties datą.

39. Jaunai šeimai grąžinus būsto kreditą pirmajam būstui įsigyti, kredito davėjas ne vėliau kaip iki kito mėnesio 10 dienos po būsto kredito pirmajam būstui įsigyti grąžinimo dienos SPIS suveda būsto kredito pirmajam būstui įsigyti grąžinimo datą.

V SKYRIUS

SUBSIDIJŲ GRĄŽINIMAS

40. Jauna šeima, gavusi finansinę paskatą, pagal Įstatymo 7 straipsnio 1 dalies 2 punktą turinti pareigą grąžinti suteiktą subsidiją, jeigu būsto kreditą pirmajam būstui įsigyti jau yra grąžinusi kredito davėjui, Departamentui pateikia nustatytos formos prašymą dėl grąžintinos subsidijos sumos (Aprašo 4 priedas), kuriame ji prašo nurodyti grąžintinos subsidijos sumą ir banko sąskaitą, į kurią privalo pervesti grąžintinos subsidijos sumą. Prašyme dėl grąžintinos subsidijos sumos (Aprašo 4 priedas) pareiškėjas nurodo šiuos savo duomenis: vardą, pavardę, asmens kodą, deklaruotos gyvenamosios vietos adresą arba savivaldybę, jei asmuo įtrauktas į gyvenamosios vietos nedeklaravusių asmenų apskaitą, faktinės gyvenamosios vietos adresą, telefono ryšio numerį ir elektroninio pašto adresą. Prašymą dėl grąžintinos subsidijos sumos (Aprašo 4 priedas) pareiškėjas gali pateikti tiesiogiai raštu Departamentui, atsiųsti registruotu laišku arba elektroniniu būdu per SPIS. Departamentas ne elektroniniu būdu gautą prašymą registruoja SPIS, įvesdamas dieną, kai prašymas buvo gautas Departamente. Jeigu prašymas dėl grąžintinos subsidijos sumos (Aprašo 4 priedas) teikiamas elektroniniu būdu, apie tai, kad jis užregistruotas SPIS, informuojamas Departamentas elektroniniu paštu per SPIS.

41. Prašymas dėl grąžintinos subsidijos sumos (Aprašo 4 priedas) išnagrinėjamas ne vėliau kaip per 20 darbo dienų nuo jo gavimo Departamente dienos, o jeigu prašymas gautas elektroniniu būdu – nuo jo užregistravimo SPIS dienos. Departamentui išnagrinėjus prašymą dėl grąžintinos subsidijos sumos (Aprašo 4 priedas), SPIS suformuojamas nustatytos formos atsakymas dėl grąžintinos subsidijos sumos (Aprašo 5 priedas). Apie tai jauna šeima automatiškai per SPIS informuojama prašyme dėl grąžintinos subsidijos sumos (Aprašo 4 priedas) nurodytu būdu ‒ elektroniniu paštu arba SMS žinute, jei tokia paslauga teikiama. Jeigu pareiškėjas informavimo būdą pasirinko paštu, Departamentas atsakymą dėl grąžintinos subsidijos sumos jaunai šeimai išsiunčia paštu ne vėliau kaip per 5 darbo dienas nuo šio atsakymo SPIS suformavimo dienos.

42. Jauna šeima, grąžinusi subsidiją į Departamento nurodytą banko sąskaitą, apie tai informuoja Departamentą elektroniniu būdu per SPIS, užpildydama nustatytos formos patvirtinimą dėl subsidijos grąžinimo (Aprašo 6 priedas), arba raštu tiesiogiai jam pateikdama užpildytą nustatytos formos patvirtinimą dėl subsidijos grąžinimo (Aprašo 6 priedas), arba atsiųsdama jį registruotu laišku. Departamentas ne elektroniniu būdu gautą nustatytos formos patvirtinimą dėl subsidijos grąžinimo (Aprašo 6 priedas) registruoja SPIS, įvesdamas dieną, kai nustatytos formos patvirtinimas dėl subsidijos grąžinimo (Aprašo 6 priedas) buvo užregistruotas Departamente.

43. Jeigu jauna šeima Aprašo 42 punkte nurodytą dokumentą teikia elektroniniu būdu per SPIS, apie tai, kad jis užregistruotas SPIS, Departamentas informuojamas elektroniniu paštu per SPIS.

44. Departamentas ne vėliau kaip per 10 darbo dienų nuo Aprašo 42 punkte nurodyto dokumento gavimo Departamente dienos arba, jeigu jis teikiamas elektroniniu būdu per SPIS, nuo jo užregistravimo SPIS dienos, nustatęs, kad jauna šeima grąžino suteiktą subsidiją Departamentui, jaunai šeimai SPIS suformuoja nustatytos formos patvirtinimą dėl subsidijos grąžinimo ir žymos, apribojančios nuosavybės teisę į įsigyto būsto perleidimą, panaikinimo Nekilnojamojo turto registre (Aprašo 7 priedas) (toliau – patvirtinimas). Apie tai, kad patvirtinimas suformuotas SPIS, jauna šeima ne vėliau kaip kitą darbo dieną nuo patvirtinimo suformavimo dienos informuojama jaunos šeimos pateiktame patvirtinime dėl subsidijos grąžinimo nurodytu būdu (Aprašo 6 priedas). Patvirtinime dėl subsidijos grąžinimo (Aprašo 6 priedas) pareiškėjas nurodo šiuos savo duomenis: vardą, pavardę, asmens kodą, deklaruotos gyvenamosios vietos adresą arba savivaldybę, jei asmuo įtrauktas į gyvenamosios vietos nedeklaravusių asmenų apskaitą, faktinės gyvenamosios vietos adresą, telefono ryšio numerį ir elektroninio pašto adresą.

45. Departamentas, per Aprašo 44 punkte nurodytą terminą nustatęs, kad jauna šeima negrąžino suteiktos subsidijos Departamentui arba grąžino ne visą subsidijos sumą, nustatytos formos patvirtinime dėl subsidijos grąžinimo (Aprašo 6 priedas) pareiškėjo nurodytu būdu informuoja pareiškėją, jog atsisako suformuoti patvirtinimą dėl subsidijos grąžinimo ir žymos, apribojančios nuosavybės teisę į įsigyto būsto perleidimą, panaikinimo Nekilnojamojo turto registre (Aprašo priedas).

46. Jei jauna šeima, gavusi finansinę paskatą, pagal Įstatymo 7 straipsnio 3 dalies 4 punktą nori įsigytą būstą perleisti kito asmens nuosavybėn, kad jį pakeistų į didesnį būstą toje pačioje savivaldybėje, ji turi raštu kreiptis į savivaldybės administraciją tiesiogiai, registruotu laišku arba elektroniniu būdu per SPIS, pateikdama nustatytos formos prašymą patvirtinti, kad ji atitinka Įstatymo 7 straipsnio 3 dalies 4 punkte nustatytus reikalavimus, ir Nekilnojamojo turto registre galima panaikinti žymą, apribojančią nuosavybės teisę į įsigyto būsto perleidimą (Aprašo 8 priedas). Savivaldybės administracija ne elektroniniu būdu gautą prašymą registruoja SPIS, įvesdama dieną, kai prašymas buvo užregistruotas savivaldybės administracijoje. Minėtame prašyme pareiškėjas nurodo šiuos savo asmens duomenis: vardą, pavardę, asmens kodą, deklaruotos gyvenamosios vietos adresą arba savivaldybę, jei asmuo įtrauktas į gyvenamosios vietos nedeklaravusių asmenų apskaitą, faktinės gyvenamosios vietos adresą, telefono ryšio numerį ir elektroninio pašto adresą.

47. Savivaldybės administracija, gavusi Aprašo 46 punkte nurodytą jaunos šeimos prašymą, kurį ne vėliau kaip per 20 darbo dienų nuo jo gavimo savivaldybės administracijoje (o jeigu prašymas teikiamas elektroniniu būdu per SPIS – nuo jo užregistravimo SPIS) dienos išnagrinėja ir SPIS suformuoja nustatytos formos patvirtinimą, kad jauna šeima neturi pareigos grąžinti suteiktos subsidijos ir Nekilnojamojo turto registre galima panaikinti žymą, apribojančią nuosavybės teisę į įsigyto būsto perleidimą (Aprašo 9 priedas) (toliau – patvirtinimas), o jeigu jauna šeima neatitinka minėtų sąlygų, atsisako suformuoti patvirtinimą. Apie tai, kad patvirtinimas suformuotas SPIS arba kad jį suformuoti atsisakyta, jauna šeima informuojama nustatytos formos prašyme patvirtinti, kad ji atitinka Įstatymo 7 straipsnio 3 dalies 4 punkte nustatytus reikalavimus ir Nekilnojamojo turto registre galima panaikinti žymą, apribojančią nuosavybės teisės į įsigytą būstą perleidimą (Aprašo 8 priedas) pareiškėjo nurodytu būdu.

TAR pastaba. V skyriaus nuostatos įsigalioja 2020 m. gegužės 1 d.

VI SKYRIUS

BAIGIAMOSIOS NUOSTATOS

„48. Savivaldybės administracijos, Departamento veiksmai, neveikimas ir sprendimai gali būti skundžiami Lietuvos Respublikos viešojo administravimo įstatymo, Lietuvos Respublikos ikiteisminio administracinių ginčų nagrinėjimo tvarkos įstatymo ir Lietuvos Respublikos administracinių bylų teisenos įstatymo nustatyta tvarka.

49. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą ir apsaugą, nuostatomis.

50. Dokumentai saugomi Lietuvos Respublikos dokumentų ar archyvų įstatymo nustatyta tvarka. Duomenys, kuriuos pagal Aprašo nuostatas privaloma registruoti SPIS, saugomi Socialinės paramos šeimai informacinės sistemos nuostatų, patvirtintų Lietuvos Respublikos socialinės apsaugos ir darbo ministro 2008 m. gegužės 29 d. įsakymu Nr. A1-172 „Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“, nustatyta tvarka.

51. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

Skyriaus pakeitimai:

Nr. A1-470, 2024-07-10, paskelbta TAR 2024-07-10, i. k. 2024-12838

___________________

Finansinės paskatos pirmąjį būstą

įsigyjančioms jaunoms šeimoms

teikimo

organizavimo tvarkos aprašo

1 priedas

(Prašymo dėl teisės į finansinę paskatą pirmąjį būstą įsigyjančioms jaunoms šeimoms patvirtinimo forma)

┌ ┐

Dokumento gavimo registracijos žyma (metai, mėnuo, diena ir laikas)

└ ┘

ASMENS, KURIS PATEIKIA PRAŠYMĄ¹

Vardas

Pavardė

Asmens kodas

Deklaruotos gyvenamosios vietos adresas arba savivaldybė, jei asmuo įtrauktas į gyvenamosios vietos nedeklaravusių asmenų apskaitą	Telefono ryšio Nr.

Elektroninio pašto adresas
Faktinės gyvenamosios vietos adresas2

¹ Jei kreipiasi jaunos šeimos įgaliotas atstovas, įrašomi atstovaujamojo duomenys.

2 Nurodomas tuo atveju, jei deklaruotos gyvenamosios vietos adresas nesutampa su faktinės gyvenamosios vietos adresu arba jei asmuo įtrauktas į gyvenamosios vietos nedeklaravusių asmenų apskaitą.

__________________ savivaldybės administracijos direktoriui

PRAŠYMAS DĖL TEISĖS Į FINANSINĘ PASKATĄ PIRMĄJĮ BŪSTĄ ĮSIGYJANČIOMS JAUNOMS ŠEIMOMS PATVIRTINIMO

20___ m. _______________ d.

1. Prašau mano _________ asmenų jaunai šeimai patvirtinti teisę į finansinę paskatą

(įrašyti skaičių)

pirmąjį būstą įsigyjančioms jaunoms šeimoms, suteikiant (reikiamą papunktį pažymėti ):

1.1.  subsidiją, kurios dydis – 15 procentų būsto kredito pirmajam būstui pirkti ar (ir) statyti (toliau – būsto kreditas pirmajam būstui įsigyti) sumos, nes esame jauna šeima, neauginanti vaikų ar vaikų, kuriems nustatyta nuolatinė globa (rūpyba);

1.2.  subsidiją, kurios dydis – 20 procentų būsto kredito pirmajam būstui įsigyti sumos, nes esame jauna šeima, auginanti vieną vaiką ar vaiką, kuriam nustatyta nuolatinė globa (rūpyba);

1.3.  subsidiją, kurios dydis – 25 procentai būsto kredito pirmajam būstui įsigyti sumos, nes esame jauna šeima, auginanti du vaikus, kuriems (ar vienam iš jų) gali būti nustatyta nuolatinė globa (rūpyba);

1.4.  subsidiją, kurios dydis – 30 procentų būsto kredito pirmajam būstui įsigyti sumos, nes esame jauna šeima, auginanti tris ar daugiau vaikų, kuriems (ar vienam iš jų) gali būti nustatyta nuolatinė globa (rūpyba);

1.5.  papildomą _________ procentų subsidiją, nes mano jauna šeima įgijo teisę

(įrašyti skaičių)

į didesnę Lietuvos Respublikos finansinės paskatos pirmąjį būstą įsigyjančioms jaunoms šeimoms įstatyme nustatyto dydžio subsidiją*.

* Pareiškėjas, prašantis patvirtinti savo šeimos teisę į papildomą subsidiją, pildo prašymo 1, 5, 7 punktus ir, jei reikia, pateikia 6 punkte nurodytus dokumentus.

2. Būsto kreditą pirmajam būstui įsigyti naudosiu (reikiamą punktą pažymėti):

 būstui pirkti:

 butui pirkti;

 namui pirkti;

 būstui statyti;

 būstui pirkti ir statyti.

3. Konkretus įsigyjamo būsto adresas:

Gatvės / vietovės pavadinimas2:______________________________________________

Namo ar namo ir buto numeris3 / žemės sklypo unikalus numeris4: ________________________________________________________________________________

Miesto, miestelio, kaimo pavadinimas:_________________________________________

________________________________________________________________________________

Savivaldybės pavadinimas:__________________________________________________

2 Jeigu nėra gatvės pavadinimo, įrašoma vietovė.

3 Jeigu būsto kreditas pirmajam būstui įsigyti imamas namui pirkti, privalomai nurodomas tik namo numeris.

4 Jeigu būsto kreditas pirmajam būstui įsigyti imamas būstui statyti arba pirkti ir statyti, nurodomas žemės sklypo unikalus numeris.

4.  PATVIRTINU, kad įsigyjamas pirmasis būstas, t. y. nei aš, nei mano šeimos nariai neturėjo ir neturi nuosavybės teise būsto Lietuvos Respublikoje ar užsienio valstybėje, arba

 PATVIRTINU, kad mano ar mano šeimos narių nuosavybės teise turėtas / turimas būstas buvo / yra netinkamas gyventi dėl neatitikties statybos bei specialiųjų normų (higienos, gaisrinės saugos ir kitų) reikalavimams, arba

 PATVIRTINU, kad mano ar mano šeimos narių nuosavybės teise turėto / turimo būsto naudingasis plotas (visų Lietuvos Respublikoje nuosavybės teise turimų ir (ar) vienu metu turėtų būstų naudingųjų plotų suma), tenkantis (tenkanti) vienam šeimos nariui, yra mažesnis (mažesnė) kaip 14 kvadratinių metrų, arba

 PATVIRTINU, kad mano ar mano šeimos narių nuosavybės teise turėtas / turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, buvo / yra fiziškai nusidėvėjęs daugiau kaip 60 procentų.

 PATVIRTINU, kad esu / esame deklaravęs (-ę) turtą Lietuvos Respublikos gyventojų turto deklaravimo įstatyme nustatyta tvarka.

 PATVIRTINU, kad pirmasis būstas įsigyjamas ne iš mano šeimos narių artimųjų giminaičių (tėvų, vaikų, senelių, vaikaičių, brolių ar seserų).

 ŽINAU, kad, paaiškėjus aplinkybei, jog pirmąjį būstą įsigijau iš savo šeimos narių artimųjų giminaičių, suteiktą subsidiją turėsiu grąžinti Finansinės paskatos pirmąjį būstą įsigyjančioms jaunoms šeimoms įstatyme nustatyta tvarka. Negrąžinus suteiktos subsidijos, ji bus išieškota teismo tvarka.

5. DUOMENYS APIE ŠEIMOS NARIUS (įskaitant asmenį, pateikusį prašymą):

Vardas	Pavardė	Asmens kodas arba gimimo data (nurodoma pasirinktinai)	Ryšys su prašymą pateikusiu asmeniu (prašymą pateikęs asmuo, sutuoktinis (-ė), vaikas ar vaikas, kuriam nustatyta nuolatinė globa (rūpyba)

6. PAPILDOMI DOKUMENTAI5 (reikiamus papunkčius pažymėti ):

6.1.  įsiteisėjęs teismo sprendimas (-ai) dėl sutuoktinių gyvenimo skyrium ir (ar) vaiko gyvenamosios vietos nustatymo, _____lapas (-ai);

6.2.  vaiko (-ų) gimimo faktą patvirtinantys dokumentai (asmens sveikatos priežiūros įstaigos sudarytas vaiko gimimo pažymėjimas arba vaiko gimimo liudijimas), jei Lietuvos Respublikos gyventojų registrui šie duomenys nepateikti, _____lapas (-ai);

6.3.  įsiteisėjęs teismo sprendimas įvaikinti, _____lapas (-ai);

6.4.  įsiteisėjęs teismo sprendimas dėl nuolatinės globos (rūpybos) nustatymo, _____lapas (-ai);

6.5.  atstovavimą patvirtinantis dokumentas (įgaliojimas, sutartis, pridedama, kai prašymą teikia pareiškėjo atstovas), _______lapas (-ai);

6.6.  institucijos, atliekančios statinio ekspertizę, išvada, kad nuosavybės teise turimas / turėtas būstas yra / buvo netinkamas gyventi (jei rekonstruojamas nuosavybės teise turimas būstas, – projektuotojo išvada, kad nuosavybės teise turimas / turėtas būstas yra / buvo netinkamas gyventi), išskyrus atvejus, kai nuosavybės teise turimas / turėtas būstas, Nekilnojamojo turto kadastro duomenimis, yra / buvo fiziškai nusidėvėjęs daugiau kaip 60 procentų, _______lapas (-ai);

6.7.  statybą leidžiantis dokumentas, nurodytas Lietuvos Respublikos statybos įstatymo 27 straipsnyje, jeigu būsto kreditas pirmajam būstui įsigyti imamas būstui statyti, jei šis dokumentas neįregistruotas Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“, ______lapas (-ai).

Pastaba. Pareiškėjo pridedamos dokumentų kopijos (įskaitant skaitmenines) laikytinos patvirtintomis.

7. INFORMACIJĄ APIE PRIIMTUS SPRENDIMUS DĖL TEISĖS Į FINANSINĘ PASKATĄ PIRMĄJĮ BŪSTĄ ĮSIGYJANČIOMS JAUNOMS ŠEIMOMS PRAŠAU PATEIKTI (vieną iš būdų pažymėti ):

 paštu;

 elektroniniu paštu;

 SMS žinute*.

* Jei teikiama tokia paslauga.

8. PAPILDOMA INFORMACIJA6:

8.1. Ar bent vienas iš šeimos narių prašymo pateikimo savivaldybės administracijai metu dirba savivaldybės, kurioje ketinate įsigyti pirmąjį būstą, teritorijoje?  Taip  Ne

8.2. Ar planuojate ieškotis darbo savivaldybės, kurioje ketinate įsigyti pirmąjį būstą, teritorijoje?  Taip  Ne

6 Neprivaloma pateikti, pildoma pareiškėjo valia.

TVIRTINU, kad pateikta informacija ir duomenys yra teisingi.

ESU INFORMUOTAS, kad savivaldybės administracija Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka gaus ir tvarkys mano šeimos narių duomenis ir informaciją, kuria vadovaujantis nustatoma mano šeimos teisė į finansinę paskatą pirmąjį būstą įsigyjančioms jaunoms šeimoms, iš valstybės registrų (kadastrų), žinybinių registrų, valstybės informacinių sistemų, kitų informacinių sistemų. Asmens duomenų tvarkymo tikslai – įvertinti, ar šeima turi teisę į finansinę paskatą pirmąjį būstą įsigyjančioms jaunoms šeimoms, taip pat administruoti finansinę paskatą pirmąjį būstą įsigyjančioms jaunoms šeimoms. Dokumentai saugomi Lietuvos Respublikos dokumentų ir archyvų įstatymo nustatyta tvarka prašymo dėl teisės į finansinę paskatą pirmąjį būstą įsigyjančioms jaunoms šeimoms patvirtinimo administravimo laikotarpiu ir 50 metų nuo nuosavybės teisės į įsigytą būstą įgijimo dienos arba trumpiau, jeigu paaiškėja aplinkybės, dėl kurių netikslinga toliau juos saugoti. Duomenų subjektų teisės įgyvendinamos 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau ‒ Reglamentas) ir duomenų valdytojo, į kurį kreipiamasi, nustatyta tvarka. Jeigu dėl duomenų subjekto teisių įgyvendinimo kreipiamasi per Socialinės paramos šeimai informacinę sistemą, duomenų subjekto teisės įgyvendinamos Reglamento ir socialinės apsaugos ir darbo ministro nustatyta tvarka.

_____________________	___________________________

(prašymą pateikusio asmens arba (prašymą pateikusio asmens arba asmens

asmens įgalioto atstovo parašas) įgalioto atstovo vardas ir pavardė)

-----------------------------------------------------------------------------------------------------------------

PILDO SAVIVALDYBĖS ADMINISTRACIJOS DARBUOTOJAS*

Prašymas Nr. ___________ pateiktas ____________________________.

(pateikimo diena ir laikas)

* Pildoma, jeigu pateikiamas popierinis prašymas.

Prašymą priėmė:

_________________________ ______________ ________________________

(pareigų pavadinimas)	(parašas) (vardas ir pavardė)

Užregistravus prašymą dėl teisės į finansinę paskatą pirmąjį būstą įsigyjančioms jaunoms šeimoms patvirtinimo, asmeniui, pateikusiam šį prašymą, įteikiamas informacinis lapelis (prašymo dėl teisės į finansinę paskatą pirmąjį būstą įsigyjančioms jaunoms šeimoms patvirtinimo priedas).

Prašymo dėl teisės į finansinę paskatą pirmąjį būstą įsigyjančioms jaunoms šeimoms patvirtinimo

priedas

INFORMACINIS LAPELIS

Finansinė paskata pirmąjį būstą įsigyjančioms jaunoms šeimoms teikiama vadovaujantis Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymu ir Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. rugpjūčio 30 d. įsakymu Nr. A1-448 „Dėl Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašo patvirtinimo“.

Teisę į finansinę paskatą pirmąjį būstą įsigyjančioms jaunoms šeimoms turi jaunos šeimos, kurios atitinka visus šiuos reikalavimus:

1) socialinės apsaugos ir darbo ministro patvirtintos formos prašymo dėl teisės į finansinę paskatą pirmąjį būstą įsigyjančioms jaunoms šeimoms patvirtinimo (toliau – prašymas) pateikimo metu atitinka Lietuvos Respublikos paramos būstui įsigyti ar išsinuomoti įstatyme įtvirtintą jaunos šeimos apibrėžimą: jauna šeima – šeima, kurioje kiekvienas iš sutuoktinių ar asmenų, sudariusių registruotos partnerystės sutartį, yra iki 36 metų, taip pat šeima, kurioje motina arba tėvas, globėjas (rūpintojas) vieni augina vieną ar daugiau vaikų arba (ir) vaiką (vaikus), kuriam (kuriems) nustatyta nuolatinė globa (rūpyba), ir yra iki 36 metų;

2) nė vienas jaunos šeimos narys, būdamas visiškai veiksnus (išskyrus jaunos šeimos vaikus), ir jaunos šeimos vaikai (kaip jie apibrėžti Paramos būstui įsigyti ar išsinuomoti įstatymo 2 straipsnio 11 dalyje) iki kreipimosi į savivaldybės administraciją dėl finansinės paskatos pirmąjį būstą įsigyjančioms jaunoms šeimoms dienos neturėjo ir kreipimosi bei pažymos išdavimo metu nė vienas jaunos šeimos narys neturi Lietuvos Respublikoje ir užsienio valstybėje nuosavybės teise priklausančio būsto. Jeigu asmens nuosavybės teise turėtas ar asmeniui nuosavybės teise priklausantis būstas atitinka Paramos būstui įsigyti ar išsinuomoti įstatymo 8 straipsnio 2 punkto b papunktyje nustatytus būsto požymius (būsto naudingasis plotas (visų Lietuvos Respublikoje nuosavybės teise turėtų (turimų) ir (ar) vienu metu turėtų būstų naudingųjų plotų suma), tenkantis (tenkanti) vienam asmeniui ar šeimos nariui, buvo (yra) mažesnis (mažesnė) kaip 14 kvadratinių metrų arba turėtas (turimas) būstas, neatsižvelgiant į jo naudingąjį plotą, Nekilnojamojo turto kadastro duomenimis, buvo (yra) fiziškai nusidėvėjęs daugiau kaip 60 procentų), laikoma, kad jauna šeima atitinka šiame punkte nustatytą reikalavimą;

3) įsigyja pirmąjį būstą Lietuvos Respublikos teritorijoje, išskyrus:

a) savivaldybės, kurioje nuolatinių gyventojų yra daugiau kaip 150 000, teritoriją;

b) šio punkto a papunktyje nurodytą savivaldybę supančią savivaldybės, kurioje nuolatinių Lietuvos gyventojų yra daugiau kaip 60 000, teritoriją, kurioje būsto daugiabučiuose pastatuose ploto vieneto normatyvinė vertė, kurią nustato ir savo interneto svetainėje skelbia Nekilnojamojo turto registro tvarkytojas pagal kiekvienų metų sausio 1 dienos vidutines nekilnojamojo turto rinkos vertes, viršija vidutinę būsto daugiabučiuose pastatuose ploto vieneto normatyvinę vertę toje savivaldybėje;

c) kurorto teritoriją;

4) Lietuvos Respublikos gyventojų turto deklaravimo įstatyme nustatyta tvarka deklaravo turtą.

Informuojame, kad:

1) jauna šeima prašyme privalo pateikti visą teisingą informaciją, įrodančią jaunos šeimos teisę į finansinę paskatą pirmąjį būstą įsigyjančioms jaunoms šeimoms;

2) jeigu per keturis mėnesius nuo pažymos aktyvavimo Socialinės paramos šeimai informacinėje sistemoje (toliau – SPIS) jauna šeima su kredito davėju nesudaro kreditavimo sutarties, lėšų subsidijai gauti sumos rezervavimas SPIS automatiškai nustoja galioti ir jauna šeima dėl finansinės paskatos pirmąjį būstą įsigyjančioms jaunoms šeimoms gali kreiptis iš naujo;

3) jei savivaldybės administracija atsisako pareiškėjui suformuoti pažymą, nes panaudoti visi atitinkamų metų Lietuvos Respublikos valstybės biudžeto asignavimai finansinei paskatai teikti, pareiškėjo šeima pagal prašymo pateikimo datą įrašoma į jaunų šeimų, laukiančių finansinės paskatos pirmąjį būstą įsigyjančioms jaunoms šeimoms, sąrašą ir jos prašymas pakartotinai nagrinėjamas kitais kalendoriniais metais, jeigu iki tų kalendorinių metų sausio 15 d. ji atnaujina prašymą, patikslindama jame nurodytus duomenis, arba SPIS patvirtina, kad prašymo duomenys nepasikeitę;

4) finansinę paskatą pirmąjį būstą įsigyjančioms jaunoms šeimoms gavusios jaunos šeimos, norėdamos per pirmuosius 10 metų nuo nuosavybės teisės į įsigytą būstą įgijimo dienos perleisti kito asmens nuosavybėn už būsto kreditą pirmajam būstui įsigyti įsigytą būstą, privalo kreditavimo sutartyje nustatyta tvarka grąžinti kredito davėjui subsidiją. Jei jauna šeima būsto kreditą pirmajam būstui įsigyti grąžino kredito davėjui nepraėjus 10 metų nuo kreditavimo sutarties sudarymo dienos, ši jauna šeima, norėdama per pirmuosius 10 metų nuo nuosavybės teisės į įsigytą būstą įgijimo dienos už šį būsto kreditą įsigytą būstą perleisti kito asmens nuosavybėn, subsidiją privalo grąžinti Lietuvos Respublikos socialinės apsaugos ir darbo ministerijai ar jos įgaliotai institucijai;

5) jauna šeima, 4 punkte nustatytais atvejais grąžinusi subsidiją, raštu kreipiasi į Socialinės apsaugos ir darbo ministeriją ar jos įgaliotą instituciją dėl subsidijos grąžinimo patvirtinimo ir dėl žymos, apribojančios nuosavybės teisės į įsigytą būstą perleidimą, panaikinimo Nekilnojamojo turto registre.

Jauna šeima neprivalo grąžinti gautos subsidijos šiais atvejais:

1) nenugalimos jėgos (force majeure) aplinkybėmis;

2) jeigu pasikeičia už būsto kreditą pirmajam būstui įsigyti įsigyto būsto savininkas dėl paveldėjimo, kai paveldi sutuoktinis, vaikai ir (ar) vaikai, kuriems nustatyta ar buvo nustatyta nuolatinė globa (rūpyba);

3) jaunai šeimai nutraukus santuoką, jeigu nuosavybės teisė pereina vienam iš buvusių sutuoktinių;

4) šeima, kuri, nuo nuosavybės teisės į įsigytą būstą įgijimo dienos praėjus 5 metams, yra susilaukusi trijų ar daugiau vaikų ir nori po ne mažiau kaip 5 metų perleisti būstą kito asmens nuosavybėn, kad įsigytų didesnį būstą toje pačioje savivaldybėje.

Informuojame, kad asmens duomenys tvarkomi vadovaujantis 2016 m. balandžio
27 d. Europos Parlamento ir Tarybos reglamento (ES) 2016/679 dėl fizinių asmenų apsaugos
tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, nuostatomis. Duomenų subjektų teisės įgyvendinamos duomenų valdytojo,
į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

______________

Priedo pakeitimai:

Nr. A1-470, 2024-07-10, paskelbta TAR 2024-07-10, i. k. 2024-12838

Finansinės paskatos pirmąjį būstą

įsigyjančioms jaunoms šeimoms teikimo

organizavimo tvarkos aprašo

2 priedas

(Pažymos, patvirtinančios jaunos šeimos teisę į finansinę paskatą pirmąjį būstą įsigyjančioms jaunoms šeimoms, forma)

(savivaldybės pavadinimas)

(juridinio asmens kodas, buveinės adresas, telefono ryšio numeris)

PAŽYMA,

PATVIRTINANTI JAUNOS ŠEIMOS TEISĘ Į FINANSINĘ PASKATĄ PIRMĄJĮ BŪSTĄ ĮSIGYJANČIOMS JAUNOMS ŠEIMOMS

______________Nr. _______

(data)

1. Patvirtinu, kad

(pareiškėjo ir jo sutuoktinio (jeigu yra) vardas (-ai) ir pavardė (-ės), asmens kodas (-ai)

,

šeima, kurią sudaro ________________ nariai, tarp kurių –

(skaičius žodžiais)	(skaičius žodžiais)

vaikas (-ai) ar (ir) vaikas (-ai), kuriam (-iems) nustatyta nuolatinė globa (rūpyba), įsigyjanti pirmąjį būstą ____________________________________________________________________

(įrašomas konkretus įsigyjamo būsto adresas)

___________________________________________________________________________, turi teisę į finansinę paskatą pirmąjį būstą įsigyjančioms jaunoms šeimoms, suteikiant (pažymėti ):

1.1.  subsidiją, kurios dydis – 15 procentų būsto kredito pirmajam būstui įsigyti sumos, nes jauna šeima neaugina vaikų ar vaikų, kuriems nustatyta nuolatinė globa (rūpyba);

1.2.  subsidiją, kurios dydis – 20 procentų būsto kredito pirmajam būstui įsigyti sumos, nes jauna šeima augina vieną vaiką ar vaiką, kuriam nustatyta nuolatinė globa (rūpyba);

1.3.  subsidiją, kurios dydis – 25 procentai būsto kredito pirmajam būstui įsigyti sumos, nes jauna šeima augina du vaikus, kuriems (ar vienam iš jų) gali būti nustatyta nuolatinė globa (rūpyba);

1.4.  subsidiją, kurios dydis – 30 procentų būsto kredito pirmajam būstui įsigyti sumos, nes jauna šeima augina tris ar daugiau vaikų, kuriems (ar vienam iš jų) gali būti nustatyta nuolatinė globa (rūpyba);

1.5.  papildomą _________ procentų subsidiją, nes jauna šeima įgijo teisę į didesnę

(įrašyti skaičių)

Lietuvos Respublikos finansinės paskatos pirmąjį būstą įsigyjančioms jaunoms šeimoms įstatyme nustatyto dydžio subsidiją.

Pastaba. Vadovaujantis Finansinės paskatos pirmąjį būstą įsigyjančioms jaunoms šeimoms įstatymu, papildoma subsidija neišmokama, jei gauta savivaldybės ir (ar) pelno siekiančio juridinio asmens finansinė parama ir bendra finansinės paskatos (įskaitant lėšų papildomai subsidijai gauti sumą) ir šios finansinės paramos dalis yra didesnė negu 50 procentų įsigyjamo būsto vertės.

2. Būsto kreditas pirmajam būstui įsigyti bus naudojamas (pažymėti ):

 būstui pirkti:

 butui pirkti;

 namui pirkti;

 būstui statyti;

 būstui pirkti ir statyti.

3. INFORMUOJAME, KAD KREDITO DAVĖJAS PAŽYMĄ, PATVIRTINANČIĄ JŪSŲ TEISĘ Į FINANSINĘ PASKATĄ PIRMĄJĮ BŪSTĄ ĮSIGYJANČIOMS JAUNOMS ŠEIMOMS, AKTYVUOS ESANT RAŠYTINIAM JŪSŲ PRAŠYMUI

_____________________________ ___________________

(darbuotojo pareigų pavadinimas) (vardas ir pavardė)

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

3 priedas

(Paraiškos kredito davėjui pervesti lėšas, reikalingas subsidijoms apmokėti už praėjusį mėnesį forma)

SOCIALINIŲ PASLAUGŲ PRIEŽIŪROS DEPARTAMENTAS

PRIE SOCIALINĖS APSAUGOS IR DARBO MINISTERIJOS

Nacionaliniam bendrųjų funkcijų centrui

PARAIŠKA

KREDITO DAVĖJUI PERVESTI LĖŠAS, REIKALINGAS SUBSIDIJOMS APMOKĖTI UŽ PRAĖJUSĮ MĖNESĮ

20___ m. ____________ d. Nr. __________

Vadovaudamiesi ___________________________________________________________________________,

(sutarties, pagal kurią pervedamos lėšos kredito davėjui, pavadinimas, data ir numeris)

prašome pervesti lėšas, reikalingas subsidijoms apmokėti.

Laikotarpis, už kurį pervedamos lėšos subsidijoms apmokėti: __________________________

Lėšų, reikalingų subsidijoms apmokėti, suma: ______________________________________

Kredito davėjo sąskaita: ______________________________________________________

_________________________	_______________ _______________________

(Socialinių paslaugų priežiūros (parašas) (vardas, pavardė)

departamento prie Socialinės

apsaugos ir darbo ministerijos

darbuotojo pareigų pavadinimas )

TAR pastaba. 3 priedas įsigalioja 2020 m. gegužės 1 d.

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

4 priedas

(Prašymo dėl grąžintinos subsidijos sumos forma)

ASMENS, KURIS PATEIKIA PRAŠYMĄ¹

Vardas

Pavardė

Asmens kodas

Deklaruotos gyvenamosios vietos adresas arba savivaldybė, jei asmuo įtrauktas į gyvenamosios vietos nedeklaravusių asmenų apskaitą	Telefono ryšio Nr.

Elektroninio pašto adresas
Faktinės gyvenamosios vietos adresas2

¹ Jei kreipiasi jaunos šeimos įgaliotas atstovas, įrašomi atstovaujamojo duomenys.

2 Nurodomas tuo atveju, jei deklaruotos gyvenamosios vietos adresas nesutampa su faktinės gyvenamosios vietos adresu arba jei asmuo įtrauktas į gyvenamosios vietos nedeklaravusių asmenų apskaitą.

Socialinių paslaugų priežiūros departamentui

prie Socialinės apsaugos ir darbo ministerijos

PRAŠYMAS DĖL GRĄŽINTINOS SUBSIDIJOS SUMOS

20___ m. _____________________ d.

Aš, _________________________________ , prašau nurodyti mano šeimai suteiktos

(vardas ir pavardė)

subsidijos sumą, kurią, norėdamas per pirmuosius 10 metų nuo nuosavybės teisės į įsigytą būstą įgijimo dienos už būsto kreditą įsigytą būstą perleisti kito asmens nuosavybėn, privalau grąžinti, taip pat nurodyti banko sąskaitą, į kurią privalau pervesti grąžintinos subsidijos sumą.

APIE TAI, KAD SUFORMUOTAS SOCIALINIŲ PASLAUGŲ PRIEŽIŪROS DEPARTAMENTO PRIE SOCIALINĖS APSAUGOS IR DARBO MINISTERIJOS ATSAKYMAS, PRAŠAU INFORMUOTI (vieną iš būdų pažymėti ):

 paštu;

 elektroniniu paštu;

 SMS žinute*.

* Jei teikiama tokia paslauga

________________________ _________________________

(pareiškėjo parašas) (pareiškėjo vardas ir pavardė)

TAR pastaba. 4 priedas įsigalioja 2020 m. gegužės 1 d.

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

5 priedas

(Atsakymo dėl grąžintinos subsidijos sumos forma)

SOCIALINIŲ PASLAUGŲ PRIEŽIŪROS DEPARTAMENTAS

PRIE SOCIALINĖS APSAUGOS IR DARBO MINISTERIJOS

______________________________

(adresato vardas ir pavardė)

ATSAKYMAS DĖL GRĄŽINTINOS SUBSIDIJOS SUMOS

20___ m. _______________ d. Nr. _________

Socialinių paslaugų priežiūros departamentas prie Socialinės apsaugos ir darbo ministerijos informuoja, kad subsidijos suma, kurią, norėdamas per pirmuosius 10 metų nuo nuosavybės teisės į įsigytą būstą įgijimo dienos už būsto kreditą įsigytą būstą perleisti kito asmens nuosavybėn, privalote grąžinti, yra ____________________________________________________________________ Eur.

(suma skaičiais ir žodžiais)

Banko sąskaita, į kurią privalote pervesti nurodytą subsidijos sumą: LT______________________________________________________________________ .

_________________________ ____________ _______________________

(darbuotojo pareigų pavadinimas) (parašas) (darbuotojo vardas ir pavardė)

TAR pastaba. 5 priedas įsigalioja 2020 m. gegužės 1 d.

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

6 priedas

(Patvirtinimo dėl subsidijos grąžinimo forma)

ASMENS, KURIS PATEIKIA PATVIRTINIMĄ¹

Vardas

Pavardė

Asmens kodas

Deklaruotos gyvenamosios vietos adresas arba savivaldybė, jei asmuo įtrauktas į gyvenamosios vietos nedeklaravusių asmenų apskaitą	Telefono ryšio Nr.

Elektroninio pašto adresas
Faktinės gyvenamosios vietos adresas2

¹ Jei kreipiasi jaunos šeimos įgaliotas atstovas, įrašomi atstovaujamojo duomenys.

2 Nurodomas tuo atveju, jei deklaruotos gyvenamosios vietos adresas nesutampa su faktinės gyvenamosios vietos adresu arba jei asmuo įtrauktas į gyvenamosios vietos nedeklaravusių asmenų apskaitą.

Socialinių paslaugų priežiūros departamentui

prie Socialinės apsaugos ir darbo ministerijos

PATVIRTINIMAS DĖL SUBSIDIJOS GRĄŽINIMO

20___ m. _____________________ d.

Aš, _________________________________, patvirtinu, kad grąžinau
(vardas ir pavardė)

Socialinių paslaugų priežiūros departamento prie Socialinės apsaugos ir darbo ministerijos nurodytą subsidiją – ____________________________________ Eur sumą, todėl prašau
(suma skaičiais ir žodžiais)

patvirtinti, kad subsidija grąžinta ir Nekilnojamojo turto registre galima panaikinti žymą, apribojančią nuosavybės teisės į įsigytą būstą perleidimą.

APIE TAI, KAD SUFORMUOTAS SOCIALINIŲ PASLAUGŲ PRIEŽIŪROS DEPARTAMENTO PRIE SOCIALINĖS APSAUGOS IR DARBO MINISTERIJOS PATVIRTINIMAS, PRAŠAU INFORMUOTI (vieną iš būdų pažymėti ):

 paštu;

 elektroniniu paštu;

 SMS žinute*.

* Jei teikiama tokia paslauga

PRIDEDAMA. Mokėjimo pavedimo ar kito dokumento, patvirtinančio lėšų pervedimą, kopija, _____ lapas (-ai).

_________________________ _________________________

(pareiškėjo parašas) (pareiškėjo vardas ir pavardė)

TAR pastaba. 6 priedas įsigalioja 2020 m. gegužės 1 d.

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

7 priedas

(Patvirtinimo dėl subsidijos grąžinimo ir žymos, apribojančios nuosavybės teisės į įsigytą būstą perleidimą, panaikinimo Nekilnojamojo turto registre forma)

SOCIALINIŲ PASLAUGŲ PRIEŽIŪROS DEPARTAMENTAS

PRIE SOCIALINĖS APSAUGOS IR DARBO MINISTERIJOS

_______________________________

(adresato vardas ir pavardė)

PATVIRTINIMAS DĖL SUBSIDIJOS GRĄŽINIMO IR ŽYMOS, APRIBOJANČIOS NUOSAVYBĖS TEISĖS Į ĮSIGYTĄ BŪSTĄ PERLEIDIMĄ, PANAIKINIMO NEKILNOJAMOJO TURTO REGISTRE

20___ m. _____________________ d. Nr. _______

Socialinių paslaugų priežiūros departamentas prie Socialinės apsaugos ir darbo ministerijos patvirtina, kad:

1. __________________________________________________________________

(vardas, pavardė, asmens kodas)

grąžino jo šeimai suteiktą subsidijos sumą.

2. Nekilnojamojo turto registre galima panaikinti žymą, apribojančią nuosavybės teisės į įsigytą būstą perleidimą.

_________________________ ____________ _______________________

(darbuotojo pareigų pavadinimas) (parašas) (darbuotojo vardas ir pavardė)

TAR pastaba. 7 priedas įsigalioja 2020 m. gegužės 1 d.

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

8 priedas

(Prašymo patvirtinti, kad jauna šeima neturi pareigos grąžinti suteiktos subsidijos,

forma)

ASMENS, KURIS PATEIKIA PRAŠYMĄ¹

Vardas

Pavardė

Asmens kodas

Deklaruotos gyvenamosios vietos adresas arba savivaldybė, jei asmuo įtrauktas į gyvenamosios vietos nedeklaravusių asmenų apskaitą	Telefono ryšio Nr.

Elektroninio pašto adresas
Faktinės gyvenamosios vietos adresas2

¹ Jei kreipiasi jaunos šeimos įgaliotas atstovas, įrašomi atstovaujamojo duomenys.

2 Nurodomas tuo atveju, jei deklaruotos gyvenamosios vietos adresas nesutampa su faktinės gyvenamosios vietos adresu arba jei asmuo įtrauktas į gyvenamosios vietos nedeklaravusių asmenų apskaitą.

__________________ savivaldybės administracijos direktoriui

PRAŠYMAS PATVIRTINTI, KAD JAUNA ŠEIMA NETURI PAREIGOS GRĄŽINTI SUTEIKTOS SUBSIDIJOS

20___ m. _____________________ d.

1. Prašau mano ______________ asmenų šeimai patvirtinti tai, kad pagal

(įrašyti skaičių)

Lietuvos Respublikos finansinės paskatos pirmajam būstui įsigyti įstatymo 7 straipsnio 3 dalies 4 punktą neturiu pareigos grąžinti suteiktos subsidijos.

2. PATVIRTINU, kad mano šeimos įsigyjamas būstas yra toje pačioje savivaldybėje, kaip ir būstas, įsigytas už būsto kreditą pirmajam būstui pirkti ar (ir) statyti (informacija apie konkretų įsigyjamą būstą):

Gatvės pavadinimas: __________________________________________________

Namo ar namo ir buto numeris: _________________________________________

Miesto (miestelio, kaimo) pavadinimas: ___________________________________

___________________________________________________________________________

Savivaldybės pavadinimas:______________________________________________

Naudingasis būsto plotas:_______________________________________________

PATVIRTINU, kad pateikta informacija yra teisinga.

ŽINAU, kad savivaldybės administracija, laikydamasi 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatyme ir kituose teisės aktuose, reglamentuojančiuose asmens duomenų apsaugą, nustatytos tvarkos, gaus ir tvarkys mano ir mano šeimos narių duomenis ir informaciją, kuria remiantis nustatoma mano šeimos teisė į finansinę paskatą pirmąjį būstą įsigyjančioms jaunoms šeimoms, taip pat teisė administruoti finansinę paskatą pirmąjį būstą įsigyjančioms jaunoms šeimoms iš valstybės registrų, kitų informacinių sistemų. Dokumentai saugomi Lietuvos Respublikos dokumentų ir archyvų įstatymo nustatyta tvarka prašymo dėl teisės į finansinę paskatą pirmąjį būstą įsigyjančioms jaunoms šeimoms patvirtinimo administravimo laikotarpiu ir 50 metų nuo nuosavybės teisės į įsigytą būstą įgijimo dienos arba trumpiau, jeigu paaiškėja aplinkybės, dėl kurių netikslinga toliau juos saugoti. Duomenų subjektų teisės įgyvendinamos 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir duomenų valdytojo, į kurį kreipiamasi, nustatyta tvarka. Jeigu dėl duomenų subjekto teisių įgyvendinimo kreipiamasi per Socialinės paramos šeimai informacinę sistemą, duomenų subjekto teisės įgyvendinamos Reglamento ir socialinės apsaugos ir darbo ministro nustatyta tvarka.

APIE TAI, KAD SUFORMUOTAS SAVIVALDYBĖS ADMINISTRACIJOS PATVIRTINIMAS, PRAŠAU INFORMUOTI (vieną iš būdų pažymėti ):

 paštu;

 elektroniniu paštu;

 SMS žinute*.

* Jei teikiama tokia paslauga

_________________________ _________________________

(pareiškėjo parašas) (pareiškėjo vardas ir pavardė)

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

9 priedas

(Patvirtinimo, kad jauna šeima neturi pareigos grąžinti suteiktos subsidijos ir Nekilnojamojo turto registre galima panaikinti žymą, apribojančią nuosavybės teisės į įsigytą būstą perleidimą, forma)

SOCIALINIŲ PASLAUGŲ PRIEŽIŪROS DEPARTAMENTAS

PRIE SOCIALINĖS APSAUGOS IR DARBO MINISTERIJOS

________________________________

(adresato vardas ir pavardė)

PATVIRTINIMAS, KAD JAUNA ŠEIMA NETURI PAREIGOS GRĄŽINTI SUTEIKTOS SUBSIDIJOS IR NEKILNOJAMOJO TURTO REGISTRE GALIMA PANAIKINTI ŽYMĄ, APRIBOJANČIĄ NUOSAVYBĖS TEISĖS Į ĮSIGYTĄ BŪSTĄ PERLEIDIMĄ

20___ m. _____________________ d. Nr. _______

Patvirtiname, kad:

1. __________________________________________________________________

(vardas, pavardė, asmens kodas)

pagal Lietuvos Respublikos finansinės paskatos pirmajam būstui įsigyti įstatymo 7 straipsnio 3 dalies 4 punktą neturi pareigos grąžinti suteiktos subsidijos.

2. Nekilnojamojo turto registre galima panaikinti žymą, apribojančią nuosavybės teisės į įsigytą būstą perleidimą.

_________________________ ____________ _______________________

(darbuotojo pareigų pavadinimas) (parašas) (darbuotojo vardas ir pavardė)

TAR pastaba. 9 priedas įsigalioja 2020 m. gegužės 1 d.

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

10 priedas

(Prašymo išduoti pažymą dėl finansinės paramos forma)

ASMENS, KURIS PATEIKIA PRAŠYMĄ¹

Vardas

Pavardė

Asmens kodas

Deklaruotos gyvenamosios vietos adresas arba savivaldybė, jei asmuo įtrauktas į gyvenamosios vietos nedeklaravusių asmenų apskaitą	Telefono ryšio Nr.

Elektroninio pašto adresas
Faktinės gyvenamosios vietos adresas2

¹ Jei kreipiasi jaunos šeimos įgaliotas atstovas, įrašomi atstovaujamojo duomenys.

2 Nurodomas tuo atveju, jei deklaruotos gyvenamosios vietos adresas nesutampa su faktinės gyvenamosios vietos adresu arba jei asmuo įtrauktas į gyvenamosios vietos nedeklaravusių asmenų apskaitą.

__________________ savivaldybės administracijos direktoriui

PRAŠYMAS IŠDUOTI PAŽYMĄ DĖL FINANSINĖS PARAMOS

20___ m. _____________________ d.

1. Aš, _________________________________, prašau išduoti pažymą dėl
(vardas ir pavardė)

finansinės paramos būsto kredito daliai apmokėti, įsigijus pirmąjį būstą pagal Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymą.

2. Pažymiu, kad finansinę paramą siūlo suteikti (reikiamą papunktį pažymėti ):

2.1.  savivaldybė;

2.2.  pelno siekiantis juridinis asmuo.

3. Siūloma suteikti finansinė parama būsto kredito daliai apmokėti yra _______________________________________________________________________________________________________________________________________________ Eur.

(suma skaičiais ir žodžiais)

PAŽYMĄ DĖL FINANSINĖS PARAMOS PRAŠAU PATEIKTI (vieną iš būdų pažymėti ):

 paštu;

 elektroniniu paštu.

________________________ _________________________

(pareiškėjo parašas) (pareiškėjo vardas ir pavardė)

Finansinės paskatos pirmąjį būstą

įsigyjančioms jaunoms šeimoms

teikimo organizavimo tvarkos aprašo

11 priedas

(Pažymos dėl finansinės paramos forma)

(savivaldybės pavadinimas)

(juridinio asmens kodas, buveinės adresas, telefono ryšio numeris)

PAŽYMA

DĖL FINANSINĖS PARAMOS

______________Nr. _______

(data)

1. Patvirtinu, kad

(pareiškėjo ir jo sutuoktinio (jeigu yra) vardas (-ai) ir pavardė (-ės), asmens kodas (-ai)

,

šeimai, įsigijusiai pirmąjį būstą, __________________________________________________________________________ ,

(įrašomas konkretus įsigyto būsto adresas)

pagal Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymą (reikiamą papunktį pažymėti ):

1.1.  savivaldybės;

1.2.  pelno siekiančio juridinio asmens

siūloma suteikti būsto kredito daliai apmokėti finansinė parama, kurios dydis yra _________________________________________________________________________________________________________________ Eur (reikiamą papunktį pažymėti ):

(suma skaičiais ir žodžiais)

 neviršija Finansinės paskatos pirmąjį būstą įsigyjančioms jaunoms šeimoms įstatymo 4 straipsnio 3 dalyje nustatyto dydžio;

 viršija Finansinės paskatos pirmąjį būstą įsigyjančioms jaunoms šeimoms įstatymo 4 straipsnio 3 dalyje nustatytą dydį ________________________________________________________________________________________________________ Eur suma,

(suma skaičiais ir žodžiais)

kuri laikytina apmokestinamosiomis gyventojo pajamomis.

2. INFORMUOJAME, KAD ŠIĄ PAŽYMĄ TURITE PATEIKTI JURIDINIAM ASMENIUI, KURIS JUMS SIŪLO SUTEIKTI FINANSINĘ PARAMĄ BŪSTO KREDITO DALIAI APMOKĖTI.

JEI FINANSINĘ PARAMĄ SIŪLO SUTEIKTI SAVIVALDYBĖ, ŠI PAŽYMA PERDUODAMA UŽ FINANSINĖS PARAMOS TEIKIMĄ ATSAKINGAM SAVIVALDYBĖS STRUKTŪRINIAM PADALINIUI BE ATSKIRO JŪSŲ KREIPIMOSI.

_____________________________ ___________________

(darbuotojo pareigų pavadinimas) (vardas ir pavardė)

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-662, 2018-11-26, paskelbta TAR 2018-11-26, i. k. 2018-19056

Dėl Lietuvos Respublikos socialinės apsaugos ir darbo ministro 2018 m. rugpjūčio 30 d. įsakymo Nr. A1-448 „Dėl Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašo patvirtinimo“ pakeitimo

2.

Lietuvos Respublikos socialinės apsaugos ir darbo ministerija, Įsakymas

Nr. A1-291, 2020-04-06, paskelbta TAR 2020-04-06, i. k. 2020-07168

Dėl Lietuvos Respublikos socialinės apsaugos ir darbo ministro 2018 m. rugpjūčio 30 d. įsakymo Nr. A1-448 „Dėl Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašo patvirtinimo“ pakeitimo

3.

Lietuvos Respublikos socialinės apsaugos ir darbo ministerija, Įsakymas

Nr. A1-470, 2024-07-10, paskelbta TAR 2024-07-10, i. k. 2024-12838

Dėl Lietuvos Respublikos socialinės apsaugos ir darbo ministro 2018 m. rugpjūčio 30 d. įsakymo Nr. A1-448 „Dėl Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašo patvirtinimo“ pakeitimo